|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 48 67 ; 487 42-41ounz@vojvodinа.gov.rs |
|  | ČÍSLO: 128-451-313/2021-01 | DÁTUM: **24. 2. 2021** |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17 ) článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základného a stredného vzdelávania a výchovy v Autonómnej pokrajine Vojvodine (Úradný vestník APV č. 7/20) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2021 (Úradný vestník APV č. 66/20) Pokrajinský sekretariát vzdelávania, predpisov, správy a národnostných menšín - národnostných spoločenstiev vyhlásil

**SÚBEH**

 **NA FINANCOVANIE A SPOLUFINANCOVANIE PROJEKTOV V OBLASTI ZVYŠOVANIA KVALITY VÝCHOVNO-VZDELÁVACIEHO PROCESU STREDOŠKOLSKÉHO VZDELÁVANIA - VÝDAVKY ÚČASTI STREDNÝCH ŠKÔL SO SÍDLOM V AP VOJVODINE NA EXPOONLINE VEĽTRHU VZDELÁVANIA PUTOKAZI/SMEROVNÍKY V NOVOM SADE ROKU 2021**

Pokrajinský sekretariát vzdelávania, predpisov, správy a národnostných menšín – národnostných spoločenstiev v súlade s finančným plánom a finančnými možnosťami v rozpočtovom roku 2021 bude financovať a spolufinancovať projekty v oblasti zvyšovania kvality výchovno- vzdelávacieho procesu stredoškolského vzdelávania - výdavky účasti stredných škôl so sídlom v AP Vojvodine na EXPOONLINE veľtrhu vzdelávania Putokazi/Smerovníky v Novom Sade v roku 2021 vo výške **1 000 000,00 dinárov.**

Právo účasti na súbehu majú ustanovizne stredoškolského vzdelávania na území AP Vojvodiny založené republikou, autonómnou pokrajinou alebo jednotkou lokálnej samosprávy. Uvedené prostriedky sú určené na zvyšovanie kvality výchovno-vzdelávacieho procesu stredoškolského vzdelávania – výdavky účasti stredných škôl so sídlom v AP Vojvodine na EXPOONLINE veľtrhu vzdelávania Putokazi/Smerovníky v Novom Sade, ktorý sa bude konať v termíne 24. až 36. marca 2021.

 Žiadateľ má k prihláške na súbeh pripojiť:

1. fotokópiu osvedčenia o daňovom identifikačnom čísle;
2. ponuka/predbežný účet uchádzača na účasť na EXPOONLINE veľtrhu vzdelávania Putokazi/Smerovníky v Novom Sade na rok 2021.

**ROZHODOVANIE O ŽIADOSTIACH A SPÔSOB UCHÁDZANIA**

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti.

Kritériá na pridelenie prostriedkov v súlade s článkom 11 bod 2 písmeno 1, 2 a 5 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín - národnostných spoločenstiev na financovanie a spolufinacovanie programov a projektov v oblasti základného a stredoškolského vzdelávania a výchovy v Autonómnej pokrajine Vojvodine sú nasledujúce:

- početnosť cieľovej skupiny, ktorej je určená on-line prezentácia ustanovizne,

- stupeň zapojenia cieľovej skupiny, pre ktorú je projekt určený, do online prezentácie ustanovizne,

- zapojenie partnerských inštitúcií do realizácie projektu.

Sekretariát si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou na základe oprávnenia, je potrebné pripojiť náležité oprávnenie pre jej podpisovanie.

Prihláška na súbeh sa predkladá v písomnej podobe na jednotnom tlačive, ktoré sa uverejňuje na webovej stránke sekretariátu.

**Jedna právnická osoba môže predložiť jednu prihlášku.**

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je štvrtok 4. marca 2021.**

Prihlášky s potrebnou dokumentáciou sa podávajú na adresu:

Pokrajinský sekretariát vzdelávania, predpisov, správy

a národnostných menšín - národnostných spoločenstiev

„Súbeh na výdavky účasti na EXPOONLINE veľtrhu vzdelávania Putokazi/Smerovníky v Novom Sade na rok 2021.“

Bulvár Mihajla Pupina 16

21 000 Nový Sad

Komisia nebude rozoberať:

* neúplné žiadosti;
* oneskorené žiadosti;
* neprípustné žiadosti (predložené neoprávnenými osobami a subjektmi, ktoré neboli plánované v súbehu);
* žiadosti, ktoré nesúvisia so súbehom plánovanými účelmi;
* žiadosti užívateľov, ktorí v predchádzajúcom období nevyúčtovali pridelené prostriedky vo finančných a opisných správach.

Tlačivo dotazníka si môžete stiahnuť **od 4. februára 2021** z oficiálnej webovej prezentácie Pokrajinského sekretariátu vzdelávania, predpisov, správy a národnostných menšín – národnostných spoločenstiev: [**www.puma.vojvodina.gov.rs**](http://www.puma.vojvodina.gov.rs/)**.**

Informácie v súvislosti so súbehom možno získať na telefónnych číslach: 021/ 487 48 67, 487 42 41.

 POKRAJINSKÝ TAJOMNÍK

    Zsolt Szakállas